વેરાવળ પંથકનાં ઇણાંજ ગામે ગત રાત્રે સીમ વિસ્તારમાં એક બાળકીને ફાડી ખાધાની ઘટનાને હજુ બાર કલાક પણ નથી થયા ત્યાં આજે સવારે નવેક વાગ્યા આસપાસ વેરાવળ શહેરમાં સોમનાથ ટોકીઝનાં છેવાડા વિસ્તારમાં આવેલા એક ખેતરનાં પડતર મકાનમાં એક દીપડો ઘૂસી જતા ભારે દોડધામ મચી ગઇ હતી. જો કે, અહીં ખેતરનાં મજૂરે ઘરનો દરવાજો બંધ કરી દઇ વનખાતાને જાણ કરતા મોડેથી આવેલી સાસણ રેસ્કયુ ટીમે આવી દિપડાને કેદ કર્યો હતો.